
Sh. Muhammad Kassim Al-Maamiry (1850-1910) 
Sh. Muhammad Ahmad Bereki Al-Lamiy (1910-) 
Maalim Muhammad Abdalla Ghazaly (1905-1959) 


Maalim Said b. Ahmad Al-Kumry (1915-) 

Surat Yusuf 12:3 Sisi tunakusimulia simulizi nzuri nzuri kwa 
kukufunulia Our'ani hii, ingawa kabla yake ulikuwa miongoni 
mwa wale wasio jua. 

Surat Yusuf 12:111 Kwa hakika katika hadithi zao kuna 
mazingatio kwa wale wenye akili. Si maneno yalozuliwa, bali ni 
ya kusadikisha yalio kabla yake, na ufafanuzi wa kila kitu. 

Ni uwongofu na rehma kwa watu wenye kuamini. 

Surat Al-Kahf 18:13 Sisi tunakusimulia khabari zao kwa ukweli. 
Hakika wao walikuwa ni vijana walio muamini Mola wao. Na Sisi 
tukawazidishia uwongofu. 


= Napenda kuchukuwa RUWAZA ya Ayah hizi tatu tulizozisoma - 
Surat Yusuf 12:3, 12:111 na Surat Kahf 18:13 kuhadithia juu ya watu 
wane hawa, Sh. Muhammad Kassim Al-Maamiry, Sh. Muhammad 
Ahmad Bereki Al-Lamiy, Maalim Muhammad Abdalla Ghazaly na 
Maalim Said b. Ahmad Al-Kumry 

= Twabaan walianza kutoka utotoni mwao! Imani yao juu ya Mola wao, 
wakaingia katika kuisoma na kuifahamu Dini na Dunia yao. Na Allah 
kama alivyosema juu ya As'habil Kahfi, na wao pia Allah Aliwazidishia 
Uwongofu, na wakawa ni watu wa kupigiwa mifano na kuwa RUWAZA 
njema kwetu — Insha’Allah! 


Sh. Muhammad Kassim Al-Maamiry (1850-1910) 


Sh. Muhammad bin Kassim Al-Maamiry alizaliwa mji wa Mombasa 
mwaka wa 1850 na kufariki Mombasa, Al-Khamisi 19 January 1910. 


Yeye ndiye aliyekuwa Mwanafunzi Mkubwa wa Sh. Ali b. Abdalla b. 
Naf'i Mazrui (1825-1894). 


Alipokufa Sh. Ali b. Abdalla 1894, Sh. Muhammad Kassim Al-Maamiry 
(44 yrs) ndiye aliye ziendeleza Darsa za Shekhe wake kwa miaka 16. 


Akahitimu kuishikilia nafasi ya Sh. Ali b. Abdalla na kuwa Mwalimu wa 
wanafunzi wenzake akiwemo Sh. Suleiman b. Ali b. Khamis Mazrui 
(1867-1937 @ 27 yrs), [Mlezi, Mwalimu na Mkwe wa Sh. Al-Amin b. Ali 
Mazrui (1891-1947)]; na Sh. Ahmad b. Muhammad Mlomry (1873- 
1936 (221 yrs), [Mwalimu wa Sh. Abdalla Swaleh Farsy (1912-1982)]. 
Sh. Muhammad Kassim Al-Maamiry kwa kutambulika kuwa ni “Alim, 
alichaguliwa kuwa Kadhi wa Mombasa, baada ya Sh. Rashid b. Ali Naf'i. 
Alikuwa Kadhi shupavu, aliyeweza kuamua na kutoa hukmu zenye 
kukubalika. Ikawa mpaka analetewa kesi za Rufaa kutoka Zanzibar 
kama tutakavyo elezea baadae — Insha Allah! 


Kizazi Cha Sh. Muhammad Kassim Al-Maamiry 


Sh. Muhammad 
Kassim 
Al-Maamiry 

Al-Maami ry Ndie peke yake aliye 
endeleza Kizazi 


Wajukuu na Vitukuu vya Sh. Muhammad Kassim Al-Maamiry 


>. 
I. Bw. Ahmad Muhsin M. K. Al-Maamiry 
1. Muhsin 2. Salim 3. Muhammad 4. Aweina 


5. Salma 6. Amria 7. Nura 


aa N 
II. Sh. Alamin Muhsin M. K. Al-Maamiry | 
1. Muhammad 2. Ahmad 3. Rashid 4. Majid 
5. Amur 6. Asmaa 7. Fatma 8. Joha 9. Johaina 
10. Hamud 11. Hadie 12. Shuweina 


III. Sh. Abdalla Muhsin M. K. Al-Maamiry 
1. Said 2. Ali 3. Muhsin 4. Amria 5. Shuweikha 6. Khadija 
7. Nuru 8. Nadh'ha 9. Shamun 


IV. Bw. Ghazal Muhsin M. K. Al-Maamiry 


1. Abdalla 2. Sumri 3. Ali 4. Issa 5. Jamal 


Utoto na Kusoma Kwa Sh. Muhammad Kassim Al-Maamiry 


Sh. Muhammad Kassim Al-Maamiry alizaliwa 
Mombasa mwaka wa 1266 Hijria, sawa na 1850. 


Sh. Muhammad amekulia mikononi mwa wazee 
wake katika maeneo ya kwao Madobini, Mjuakale, 
Old Town, Mombasa. 


Alianza masomo yake kwa babaake, Sh. Kassim b. 
Said Abdalla Al-Maamiry aliyekuwa Shekhe wa 
Ki-Ibadhi. 

- Kwa hivyo Sh. Muhammad alikulia kama Ibadhi. 
Sh. Muhammad alipenda kujiendeleza kusoma kwa 
Sh. Ali b. Abdalla Naf'i Mazrui (1825-1894). 


Walakin babaake, hakupendelea mwanawe akasome 
kwa Sh. Ali, akikhofia mwana aweza kubadilishwa 
Madhehebu yake ya Ki-Ibadhi na kuwa Shafii. 


Utoto na Kusoma Kwa Sh. Muhammad Kassim Al-Maamiry -2 


Sh. Muhammad Kassim ikawa anaibia na kuhudhuria darasa za 
Sh. Ali b. Abdalla kwa siri. 
e Katika kunyapa-nyapa kwake, na kumkimbia babaake ili asijue kuwa 
anahudhuria darasa hizo, siku moja akaumwa na nyoka. 
e N'gombe akivunjika guu, hukimbilia zizini! 
Sh. Muhammad akiwa bado ni kijana, ikawa hana budi ila kukimbilia 
nyumbani kwa wazee wake. 
e Akachechea mpaka nyumbani na kueleza maswaibu yalompata. 
Baba mtu akamtoa mwanawe sumu ya nyoka, akamuombea dua na 


kumpaka mwanawe mate ili kuyapoza machungu ya meno na sumu 
ya nyoka. 

* Baba mtu kwa kuwa na yeye ni Msomi, akaifahamu hamu ya 
mwanawe kufanya kila hila ili ayafuate masomo popote pale yalipo. 
Kwa hivyo akampa ruhusa mwanawe kusoma kwa Sh. Ali b. Abdalla. 

Bidii ya mja haikidhi haja! Mwana akafuata Madhehebu ya Shekhe 
wake na kuwa Shafii. 


Kipaji Cha Sh. Muhammad Kassim Al-Maamiry 
Allah anasema katika Surat Al-Bagara 

2:269 Allah humpa hekima amtakae; na yule aliyepewa hekima, bila shaka 
amepewa kheri nyingi. Na wala hawayakumbuki haya ila wale wenye akili. 


Alhamdu Lillah! Thumma Al-hamdu Lillah! 
Sh. Muhammad Kassim Al-Maamiry alitunukiwa hekima nyingi, kwani 
alikuwa Mwanafunzi hodari, akawakia wenzake na kupandishwa daraja 
ya kuiendeleza Darasa la Sh. Ali b. Abdalla pale alipofariki 14t" Aug 1894. 

Vile vile alishika Ukadhi wa Mombasa baada ya kufa kwa Sh. Rashid b. 
Ali b. Naf'i, na akawa Kadhi Mkubwa wa Mwambao wa Pwani. 
- Hivi ni kusema, pakiwa na Kesi za Rufaa huletwa kwake. 

* Sh. Muhammad Kassim Al-Maamiry alipokuwa Alim alirudi na 
kumsomesha babaake! 


Sh. Muhammad Kassim Al-Maamiry Arithi 
Baadhi Ya Majukumu ya Sh. Ali b. Abdalla Naf'i 


Sh. Muhammad Kassim Al-Maamiry: 


Aliziendeleza Darsa za Sh. Ali b. Abdalla baada ya kufa kwa 
Sh. Ali mwaka wa 1894 mpaka alipokufa yeye mwenyewe 
mwaka wa 1910, kwa muda wa miaka 16. 


Mwanafunzi akawa Mwalimu wa wanafunzi wenziwe 
wakiwemo Sh. Suleiman Mazrui na Sh. Ahmad Mlomry. 


Kama alivyokuwa Shekhe wake, Sh. Muhammad Kassim 
Al-Maamiry vile vile alisifika sana kwa uhodari na hekima 
kubwa sana katika kusomesha kwake na pia katika uamuzi 
wa kesi za kisharia zilizoletwa mbele yake kama Kadhi. 
Darsa kubwa za Sh. Ali b. Abdalla zilizo rithiwa na Sh. 


Muhammad Kassim Al-Maamiry zilikuwa zikifanywa Msikiti 
wa Basheikh, Mombasa. 


Masaa ya Darsa yakiwa baina ya saa moja asubuhi hadi saa 
tatu, na baada ya Swala ya Adhuhuri hadi saa tisa — masaa 
4 kwa siku. 


Kesi Ya Rufaa kutoka Unguja (ZNZ) 


* Mara moja Sh. Muhammad Kassim Al-Maamiry 
alikuwa safarini Unguja na akaelezwa kesi ya bibi 
mmoja ambae hakuridhika na uamuzi wa urathi 
wake uloamuliwa na Sayyid Ahmad b. Sumayt. 


Sheikh akatoa ushauri bibi yule akate Rufaa. 
Itakapopelekwa kesi Mombasa, hapo ndipo 
atakapo kuwa na uwezo wa kuisikiza kesi hiyo 
vilivyo na kutoa uamuzi wake. 

* Jamaa wakakata Rufaa na kesi ikapelekwa 
Mombasa kwa Sh. Muhammad Kassim kama 
Kadhi Mkubwa wa Ukanda wa Pwani. 


Kesi Ya Rufaa kutoka Unguja (ZNZ) -> 


Syd Ahmad b. Sumeyt kama Kadhi wa Unguja 
aliyeiamua kesi hiyo, akaja katika Mahkama ya 
Mombasa pamoja na bibi yule aliyekata Rufaa 
akifuatana na jamaa zake. 


Jaji Mzungu wa Mahkama ya Rufaa akamwona Syd 
Ahmad b. Sumayt amebeba vitabu vyake ili aweze 
kuvitumia kama istish'hadi ya pale alipoegemea 
katika uamuzi wake. 


Walakin Sh. Muhammad Kassim Al-Maamiry 
aonekana na tasbihi tu, akiendelea na dhikri zake. 
Jaji akaingiwa na wasi wasi, akamnon'goneza Sh. 
Muhammad na kumuliza mbona yeye hana vitabu 
vyovyote? 

Sh. Muhammad akamtuliza Jaji na kesi ikasikizwa. 


Bibi Mrathi akajieleza kuwa amechuma mali yeye na 
mumewe. Bwana alipokufa, wasimamizi wa Urathi 
wakamnyima haki yake! 


Akakipeleka kilio chake kwa Kadhi, na yeye katika 
uamuzi wake ikaonekana pia hakuipata haki yake. 


Syd Ahmad akaulizwa na yeye ajieleze katika hukumu 
yake pale alipoegemea katika uamuzi wake. 


Katika Wakala wa bwana, alijieleza kuwa mali 
wamechuma yeye na mwenziwe Ahli. Ikafahamika 
kuwa mali ni ya Bwana na mfanya-biashara mwenza, 
anaeitwa Ahli! 

Kwa hivyo yeye amempa Bibi haki yake ya Urathi kama 
sharia inavyotakiwa, akisubiriwa Mfanya biashara 
Mwenza nae apewe haki yake. 


Bibi ikawa ameshajieleza, na Kadhi nae pia ameifahamisha 
Mahkama pale alipo egemea katika uamuzi wake. 


Sh. Muhammad Kassim Al-Maamiry akauliza : “Hapana shaka 
kuwa wewe ni Hafidhil Qur'an? Syd Ahmad b. 
Sumeyt: Naam! 


Sh. Muhammad: Basi tusomee kisa cha Nabii Musa alipotoka 
Madyan akirudi kwao Misri. 


Syd Ahmad akasoma: 
Surat Al-Qasas 28:29 


Basi Musa alipotimiza muda (wa 

Moto ili mupate kuota moto.” 

Syd Ahmad alipomaliza kuisoma Aya, akafahamu pale 
alipoteleza. Akamshukuru Sh. Muhammad na kumwambia: 


“Nimeziona barka za Sh. Ali b. Abdalla Naf'i! 

Hakika nimeuona ukunjufu wa elimu yake. 

Kutoka alipokufa Sh. Ali, sijawahi kuja kumzuru. Kwa hivyo 
amenivuta ili nije nilizuru kaburi lake na kumuombea Dua. 
Basi nakuomba unipeleke kwenye kaburi lake ili nimzuru na 
kumuombea Maghfira!” 


e Hivi ndivyo wanavyo heshimiana ma-Ulamaa. Syd Ahmad 
b. Sumeyt alifurahi kwa kutanabahishwa na Sh. Muhammad 
Kassim Al-Maamiry, akaitambua elimu na heshima yake 
pamoja na ile ya Shekhe wake, Sh. Ali b. Abdalla Naf'i 
Mazrui. 

Bibi yule akaipata haki ya Urathi wake, na sisi tukafaidika na 
uamuzi ulotolewa, pamoja na kuiona heshima baina ya Ma- 
Ulamaa! Alhamdu Lillah! 


Sifa za Sh. Muhammad Kassim Al-Maamiry 


Ucha Mngu 


e Ukarimu — Alikua anapopokea mshahara wake, 
haufiki nyumbani. Apita akitoa sadaga kwa wale 
alowaona ni wahitaji Zaidi kuliko yeye. 

Uadilifu katika maisha yake na katika kuhukumu 
kesi zinazopelekwa kwake katika Mahkama ya 
Kadhi 

Ushujaa — hakuogopa kuisimamia na kuisema 
haki hata kama itamtia matatani. 


- Inasemekana aliwahi kufungwa kama vile 
alivyofungwa Shekhe wake, Sh. Ali b. Abdalla Naf'i 


Ushujaa wa Sh. Muhammad Kassim Al-Maamiry 


Sh. Muhammad Kassim Al-Maamiry na Sh. Suleiman Ali 
Khamis Mazrui walifungwa (kama alivyofungwa Shekhe 
wao, Sh. Ali b. Abdalla Naf'i) kwa kusimamia haki: 


- Alikuja bibi mmoja kushitaki kwa Sh. Al-Maamiry kuwa 
anateswa sana na mumewe na akaomba aachishwe 


- Kama Sharia inavyohitaji huwezi kuhukumu kesi kwa 
kusikiza upande mmoja, kwa hivyo mume akaitwa 
kuhojiwa 


- Bwana kwa kuwa anatoka katika ukoo wa kibepari 
uloshirikiana na Serikali ya Ukoloni wa Kiengereza 
alimtolea Shekhe ufidhuli na kumwambia kuwa 
hatomuacha, wala Kadhi hatoweza kufanya jambo lolote. 


Ushujaa wa Sh. Muhammad Kassim Al-Maamiry - 2 


Masha Allah! Sh. Muhammad Kassim Al-Maamiry alikuwa mtu wa 
hekima sana. Baada ya kushauriana na Sh. Suleiman Mazrui, 
mwanafunzi wake na Kadhi mdogo wa Mombasa, wakamshauri bibi 
hule avae vazi litakalo mshawishi mumewe ili amuone kama mtu 
ambae ametoka katika dini. 


Bibi alifuata ushauri, na bwana juu ya jeuri alizokuwa nazo, walakin 
Imani ya dini ilikuwepo japo kidogo. Ikawa hana budi ila kumuacha 
mkewe. 


Kwa machungu na jeuri alizokuwa nazo. Na kwa kutumia uhusiano 
wake na serikali ya kibepari, akawazunguka ma-Kadhi hao na 
kuwashtaki kuwa wamekula rushwa katika kesi hiyo. 


Serikali ya Ukoloni kwa kupenda kuwagawanya raia zake katika matapo 
mbali mbali, ili wazidi kuwaagandamiza, waliwahukumu Ma-Kadhi 
wote wawili na kuwafunga gerezani kwa muda. 

Sh. Muhammad Kassim Al-Maamiry na Sh. Suleiman b. Ali Mazrui 
wakaifuata Sunna ya Nabii Yusuf (A.S.), wakafungwa kama 
alivyofungwa Shekhe wao, Sh. Al b. Abdalla Naf'i Mazrui. 


Amezaliwa 


Amekufa 


Kusoma kwake 


Kazi za Dini 


Kazi za Serikali 


Wanafunzi wake 
walokuwa Ma- 
Kadhi 
Sifa Zake 


Kuzikwa kwake 


Sh. Muhammad Kassim 


Al-Maamiry 
Mjuakale, Mombasa — 1266 A. H. (1850) 


Mombasa — 26 Mfungo Tatu 1372 (9 


January 1910); amekufa na umri wa miaka 62 


e Ameanza kusoma kwa babaake, Sh. 
Kassim Al-Maamiry. 


e Baadae akaendelea masomo ya juu zaidi 


kwa Sh. Ali b. Abdalla b. Naf'i Mazrui 


Darsa nyumbani kwake na nyengine Msikiti 


wa Basheikh/Mombasa 


Kadhi na baadae Kadhi Mkubwa wa 
Mombasa 


Sh. Suleiman Ali Khamis Mazrui kama Kadhi 
wa Mombasa, na baadae akawa Kadhi Mkuu 


wa Kenya 

Mwanchuoni aliyesifika na Ucha-Mngu na 
haiba kubwa 

Katika makaburi ya Maamiry — 
Mgandini/Bondeni/Mombasa 


Sh. Muhammad Kassim 


Mazrui 
Mjuakale, Mombasa - 1912 


Mombasa — 1982; amekufa na umri wa 

miaka 70. 

(Amepewa jina la Sh. M. K. Al-Maamiry) 

Ameanza kusoma kwa Sh. Ahmad 
Muhammad Matano. 

e Baadae akendelea masomo ya juu 
zaidi kwa Sh. Al-Amin b. Ali b. Abdalla 
b. Naf'i Mazrui 

Darsa nyumbani kwake na nyengine 

Msikiti wa Mazrui/Mombasa 


Kadhi wa Lamu, Malindi na baadae Kadhi 
Mkuu wa Kenya 

Sh. Ali Mwenzagu kama Kadhi wa 
Mombasa; Sh. Ali Darani kama Kadhi wa 
Nairobi 

Mwanchuoni aliyesifika na Ucha-Mngu 
na haiba kubwa 

Katika makaburi ya Mazrui — 
Ngomeni/Kibokoni/Mombasa 


Sifa za Mwanachuoni 
Kusema na kueneza ukweli unaotokana na utafiti, uchambuzi 
na uelewa wake, kwa jamii bila kujali kama ukweli huo 
unawapendeza au unawaudhi baadhi ya watu au watu wote. 


Kuwajibika kwa Umma, yaani kuwa na Wajibu-Jamii (social 
responsibility). Mwanachuoni huwajibika kwa jamii sio kwa 
sababu anashurutishwa lakini kwa hiari yake, kutokana na 
uanazuoni wake, ndiyo maana halisi ya mwanachuoni. 


- Katika kutekeleza wajibu-jamii wake, mwanachuoni 
anaweza akajikuta yuko peke yake au katika kikundi 
kidogo sana cha watu ambao wanakubaliana naye. 


- Hashangiliwi wala hatuzwi; anachukiwa na 
kufedheheshwa; anatukanwa na kusingiziwa uongo na 
hata kutishwa. 

- Ndio maana mwanachuoni ambaye ana ujasiri wa kusema 
ukweli anajipalilia makaa na kuhatarisha usalama wake. 

Sifa hizi mbili zikiunganishwa na utaalamu na ustadi wa kisomi 
ndio kinazaa Mwanachuoni halisi wa aina ya Sh. Muhammad 

Kassim Al-Maamiry. 


Kufa Na Mausio ya Sh. Muhammad Kassim Al-Maamiry 


Sh. Muhammad Kassim Al-Maamiry alikufa 
Mombasa — 26 Mfungo Tatu 1372, (9 January 
1910). 


Sheikh aliusia kuwa kaburi lake lisiwekwe 
alama yoyote — hii ndio maana halijukani hasa 
kaburi lake lilipo katika maziara ya Maamiry. 

Maalim Muhammad Abdalla Ghazali (1905-1959) 


Maalim Muhammad Abdalla Ghazali, jina maarufu — Maalim 
Ghazali alizaliwa mwaka 1905 na kufariki 1959. 


Maalim Ghazali ajulikana sana kwa kuanzisha Madrasatul 
Ghazali kwa kufuata ushauri wa Mwalimu wake, Sh. Al-Amin 
Mazrui. 


Sifa na Umuhimu mkubwa wa Madrasa hii ni kuwa ndio 
Madrasa ya kwanza ilofunguwa milango na kusomesha 
watoto wa kike na wakiume, wakati ambao ilikuwa ni haramu 
kuwasomesha watoto wa kike. 


Madrasa hii baada ya kuvuma sana, ilichukuliwa na Serikali ya 
Ukoloni na kukuzwa kuwa Arab Girls Primary School — ambayo 
sasa inaitwa Mbaraki Girls Primary School. 

Kwa hivyo sifa kubwa za Maalim Ghazali ni Madrasatul 
Ghazali. 


Ndugu vetu, Abdalla Ghazali ndie mwana wa Maalim Ghazali. 


Waalimu Wa Maalim Ghazali 


Bw. Ahmad Muhammad Matano, akijulikana zaidi kwa jina la 
"Bwana Mzee”. Huyu pia alikuwa Mwalimu wa Sh. Muhammad 
Kassim Mazrui. Bwana Mzee ni babu yao Sh. Abdillahi Nassir, 
Ustadh Ahmad Nassir na Prof. Abdillatif Abdalla. 


Syd. Hussein Kadri 

Sh. Said b. Ahmed Al-Kilindini — aliwahi kuwa Kadhi wa 
Takaungu, Vanga na Moshi. 

Sh. Al-Aufi— babu yake Bw. Muhammad Naaman Musisi 

Sh. Al-Amin b. Ali Mazrui (1891-1947) — Huyu ndiye aliye wapa 
naswaha wanafunzi wake na wao waanzishe Darsa/Madrasa zao. 


Naswaha hiyo ndiyo iliyo mshajiisha Maalim Ghazali kuanzisha 
Madrasatul Ghazal na Darsa za mjadala katika Msikiti wa 
Basheikh. 


Maalim Ghazali alipokwenda kusoma kwa Sh. Al-Amin, alikuwa 
tayari ameshakua Msomi aloiva. 


Kazi Za Maalim Ghazali 


Maalim Ghazali kama tulivyotangulia kusema, alifuata wasia 
wa Sh.Al-Amin na kuanzisha Madrasatul Ghazal. 


Madrasa hii ilivuma sana, ikavutia wanafunzi wa kiume na 
kike. Madrasa hii ndio ilokuwa chanzo cha Arab Girls School 
(Mbaraki Girls Primary School). 


Sh. Al-Amin kwa kuikuza Madrasatul Ghazal alimpeleka binti 
yake, Ma Nafisa, na kuwa mmoja kati ya walimu. 


Vile vile aliwaandikia mashairi ya kuwashajiisha wanafunzi 
wa kike, hasa ikifahamika kuwa wakati huo watoto wa kike 
walikuwa hawapewi nafasi ya kusoma. Wazee wengi 

wakiamini kuwa ni haramu kuwasomesha watoto wa kike. 


Utenzi huo walokuwa wakiimba wakati wa kufungia darasa, 
wakati wa kutoka, ukiitwa “Banati Zetu, Banati” 


1. Naanda kwa Bismilahi Walhamdu Lilahi 


Swala Llahu alaihi Muhammadi wasallama 
2. Mewajibisha Rasuli Mwana mke na mvuli 
Kutafuta kila hali Elimu pakuisoma 
3. Kwa amali kuipinda Elimu hukuifunda 
Ya kuswibu walotenda Haikuswihi fahamu 
4. Abu Huraira Qala Kuifunda mas'ala 
Hupita alfu swala Za suna zilizo njema 
5. Banati zetu banati Ni wake ni ummahati 
Haitengei hayati Ila wao kuwa wema 
6. Tujipinde kuwaeya Kwa elimu na tabiya 


Kazi za mikono pia Kuwafunda ni lazima 


7. Vijana tuwatungeni 
Hata kuja duniani 


8. Wajibu wetu wazazi 
Ni kuwafundisha kazi 


9. Elimu ndio dafina 
Tusiwatupeni wana 


10. Haya tuwafundeni 
Wana tusiwatupeni 


11. Ni madhambi juu yetu 


Ni ipi jawabu yetu 


12. Banati zetu banati 
Haitengei hayati 


Tangu wali matumboni 
Kwa ya swiha kuyandani 
Vijana wakimaizi 

Na elimu wakasoma 


Na kazi hukuza jina 
Wakawa kana bahima 


Ya dunia na ya dini 
Ujinga wakaandama 


Tuwatupapo wenetu 
Mbele ya Mola Karima 


Ni wake ni ummahati 
Ila wao kuwa wema 


Sh. Muhammad Ahmad Bereki Al-Lamiy 


Jina Maarufu akijulikana kama Sheikh Bereky 


Sh. Bereky alizaliwa Lamu 1 April 1910 (20 Mfungo 
Sita 1328 A.H.) na kufa .... 


Alianza kusoma kwao Lamu kwa Sh. Abdalla b. 
Muhammad b. Omar Al-Khatib, Sayyid Ahmad 
Badawy, Kadhi Sayyid Abdalla b. Ahmad, Kadhi Sh. 
AbdulMajid b. Zahran na Mashekhe wengine wa 
Lamu. 


* 29 April 1934 akahamia Mombasa na kuendeleza 


masomo zaidi kwa Sh. Al-Amin b. Ali Mazrui katika 
Msikiti wa Mazrui. 


Sh. Muhammad Ahmad Bereki Al-Lamiy -2 


e Sh. Al-Amin aliwahi kumpa kazi ya u-Imam wa Msikiti wa 
Mazrui. 


* Sh. Bereki aliweka Darsa zake katika Msikiti wa Mbaruku 
kwa miaka mingi. Darsa za Msikiti wa Mbaruku alirithiswa 
na Sheikhul Islam, Baadae akahamia Msikiti wa Azhar, 
Baghani wakati wa kujengwa upya Msikiti wa Mbaruku. 


* Sh. Bereki alizalisha Wasomi wengi. Kati yao wakiwa: 

o Sh. Abdurahman Al-Hatimy, Mjuakale/Mombasa 

o Sh. Ali Mwenzagu alokuwa Kadhi wa Mombasa kwa 
miaka mingi 

o Maalim Shee, Imam wa Masdid Noor, Bondeni 

o Mwinyi Karama, Tabibu maarufu, Bondeni/Mombasa. 


Maalim Muhammad Abdalla Ghazali 
(1905-1959) 


Maalim Muhammad Abdalla Ghazali, jina maarufu — 
Maalim Ghazali alizaliwa mwaka 1905 na kufariki 1959. 


Maalim Ghazali ajulikana sana kwa kuanzisha Madrasatul 
Ghazali kwa kufuata ushauri wa Mwalimu wake, Sh. Al- 
Amin Mazrui. 


Sifa na Umuhimu mkubwa wa Madrasa hii ni kuwa ndio 
Madrasa ya kwanza ilofunguwa milango na kusomesha 
watoto wa kike na wakiume, wakati ambao ilikuwa ni 
haramu kuwasomesha watoto wa kike. 


Madrasa hii baada ya kuvuma sana, ikachukuliwa na 
Serikali ya Ukoloni na kukuzwa kuwa Arab Girls Primary 
School — ambayo sasa inaitwa Mbaraki Girls Primary 
School. 


Kwa hivyo sifa kubwa za Maalim Ghazali ni Madrasatul 
Ghazali. Insha'Allah tutaizungumzia zaidi baadae. 


Waalimu Wa Maalim Ghazali 


Bw. Ahmad Muhammad Matano, akijulikana zaidi kwa jina la 
"Bwana Mzee”. Huyu pia alikuwa Mwalimu wa Sh. Muhammad 
Kassim Mazrui. Bwana Mzee ni babu yao Sh. Abdillahi Nassir, 
Ustadh Ahmad Nassir na Prof. Abdillatif Abdalla. 


Syd. Hussein Kadri 

Sh. Said b. Ahmed Al-Kilindini — aliwahi kuwa Kadhi wa 
Takaungu, Vanga na Moshi. 

Sh. Al-Aufi— babu yake Bw. Muhammad Naaman Musisi 

Sh. Al-Amin b. Ali Mazrui (1891-1947) — Huyu ndiye aliye wapa 
naswaha wanafunzi wake na wao waanzishe Darsa/Madrasa zao. 


Naswaha hiyo ndiyo iliyo mshajiisha Maalim Ghazali kuanzisha 
Madrasatul Ghazal na Darsa za mjadala katika Msikiti wa 
Basheikh. 


Maalim Ghazali alipokwenda kusoma kwa Sh. Al-Amin alikuwa 
tayari ameshakua Msomi aloiva. 


Sh. Muhammad Ahmad Bereki Al-Lamiy 


Jina Maarufu akijulikana kama Sheikh Bereky 


* Sh. Bereki alizaliwa Lamu 1 April 1910 (20 Mfungo Sita 1328 
A.H.) na kufa .... 


Alianza kusoma kwao Lamu kwa Sh. Abdalla b. Muhammad b. 
Omar Al-Khatib, Sayyid Ahmad Badawy, Kadhi Sayyid Abdalla 
b. Ahmad, Kadhi Sh. AbdulMajid b. Zahran na Mashekhe 
wengine wa Lamu. 


e 29 April 1934 akahamia Mombasa na kuendeleza masomo 
zaidi Kwa Sh. Al-Amin b. Ali Mazrui katika Msikiti wa Mazrui. 

* Sh. Al-Amin aliwahi kumpa kazi ya u-Imam wa Msikiti wa 
Mazrui. 

* Sh. Bereki aliweka Darsa zake katika Msikiti wa Mbaruku kwa 
miaka mingi. Baadae akahamia Msikiti wa Azhar, Baghani 
wakati wa kujengwa upya kwa Msikiti wa Mbaruku. 


Maalim Said b. Ahmad Al-Kumri 


Maalim Said ni mzaliwa wa Mombasa 14 Mfungo Saba 1333 
Hijria, sawa na March 1915. 


Maalim Said alikuwa mwanafunzi wa Sh. Al-Amin Mazrui. 
Namna alivyokuwa akipendwa mwanafunzi huyu, Sh. Al-Amin 
akamfanya ndiye mwenziwe katika safari zake hasa za 
Tanganyika. 


Maalim Said alianza kupewa majukumu ya U-Imam na kuwa 
Khatibu na kuswalisha swala ya Ijumaa kutoka 25 September 
1937. 


Katika jumla ya kazi alizojitolea nazo Maalim Said ni kwenda 
kuwatembelea na kuwapa waadhi Wafungwa ndani ya Jela 
kuanzia 20 Otcober 1945. 

Maalim Said alianza kutoa waadhi katika Sauti ya Mvita 
kuanzia 24 March 1952. Alikuwa na kipindi chake maalum 
kikiitwa “Kulla Sual in Jawab!” 


Maalim Said b. Ahmad Al-Kumri 


Tulipo mzungumza Sheikh Al-Amin Mazrui 24 December 
2012, tulihadithia safari ya Sh. Al-Amin ya kwenda Moshi, 
Tanganyika ili akawakabili Makadiani katika Ngome yao. 
Safari hii, Sh. Al-Amin alifuatana na Maalim Said akiwa 
ndiye msaidizi wake na kupewa mikoba ya namna ya 
kufanya Da'awa. 

Makadiani walipopata habari ya safari ya Sh. Al-Amin, 
wakaazimia kumuua. 

Watu wema hupata hifadhi ya Allah. Kwani walipokuwa 
Tanga kwa Sh. 


Tarehe za Kuzaliwa 


Tarehe za Kufa 


Mahali pa Kuzaliwa 


Mahali pa Kufa, 
Na pa Kuzikwa 


Kusoma Kwao 


Kazi Walizozifanya 


Baadhi ya Athari 
Walizoacha 


1850 
9 January 1910 


Mjuakale, Mombasa 


Mjuakale, Mombasa 
Makaburi ya Maamiry, 
Mgandini, Bondeni, Mombasa 


Ameanza kwa babaake, Sh. 
Kassim na kwa Sh. Ali b. Abdalla 
Naf'i Mazrui 


- Aliendeleza Darsa za Sh. Ali b. 

Abdalla Naf'i Msikiti Basheikh 

- Kadhi Mkumbwa wa 
Mombasa 


- Wanafunzi wengi Maulamaa 
- Hukumu za ki-Sharia 
zinazotumia kama kiegezo 


1 April 1910 


Lamu 


Mombasa 


Ameanza kusoma kwao Lamu kwa 
Sh. Abdalla Khatib, Syd Ahmad 
Badawy n.k. Baadae akenda kusoma 
kwa Sh. Al-Amin Mazrui 


- Alipelekwa kusomesha Vanga 

- Aliendeleza Darsa za Sheikhul 
Islam, Sayyid Abdurahman Saggaf 
(Mwinyi Abudu) Msikiti wa Mbaruku 


- Wanafunzi wengi kati yao wakiwa 
ma Kadhi, Waalimu na ma-Imam wa 
Misikiti mbalimbali. 


Tarehe za Kuzaliwa 
Tarehe za Kufa 


Mahali pa Kuzaliwa 


Mahali pa Kufa, 
Na pa Kuzikwa 


Kusoma Kwao 


Kazi Walizozifanya 


Baadhi ya Athari 
Walizoacha 


March 1915 


Mombasa 


Mombasa 


Amesoma kwa Sh. Al-Amin Mazrui 


Khatibu na Imam wa Ijumaa 
Kutembelea/kuwausia Wafungwa 
Kipindi cha “Kulla sual ni jawab” 
katika Sauti ya Mvita 


Kuwatembelea na kuwapa nasaha 
wafungwa katika Majela 
Mawaidha katika Radio 


1905 
1959 


Mombasa 


Mombasa 


Amesoma kwa Waalimu kadha 


kabla ya kwenda kusoma kwa Sh. 


Al-Amin 


Kusomesha Madrasatul Ghazali 
Aliweka Darsa Msikiti wa 
Basheikh 


Kuwafungulia milango ya 
Masomo ya watoto wa kike kwa 
msukumo wa Sh.Al-Amin 


Jee ni Mafunzo Gani Tunayoweza Kujifunza kutoka kwa 
Wazee Wetu Hawa Wane 
Wazee ndio RUWAZA ya kwanza ya watoto wao 
- “Umleavyo ndivyo akuwavyo” 
* Sh. Kassim Al-Maamiry alikuwa kiigizo chema cha 
mwanawe 


- Sh. Muhammad Kassim Al-Maamiry alilelewa na 
mzee wake na kuanza masomo yake chini ya mzee 
wake. 


Wazee waweza kuwajenga au kuwabomoa watoto 
wao 


- Alhamdu Lillah! Sh. Kassim alimjenga mwanawe na 
la ajabu ni kuwa baba akarudi kuwa mwanafunzi wa 
mwanawe baada ya Sh. Muhammad Kassim kuwa Alim. 


Jee ni Mafunzo Gani Tunayoweza Kujifunza kutoka kwa 
Wazee Wetu Hawa Wane 


Maalim Said alichukua jukumu la kuwafuata 
Wafungwa katika jitihada yake katika Da'wa. Hivi 
ndivyo alivyotuusia Mtume (S.A.W.) kuwa tuufikishe 
ujumbe wa Dini japo kwa Aya moja tu. 

* Maalim Ghazali alichukua jukumu la kuwafungulia 
milango ya Masomo watoto wa Kike. Leo Alhamdu 
Lillah, Dada na Binti zetu ndio wenye kufanya makazi 
na kuwasitiri wazee wao. Sikitiko ni kuwa watoto wa 
Kiume wanarudi nyuma na kushindwa na dada zao. 

Sh. Bereki aliziimarisha Darsa za Misikitini kama 
walivyofanya Mashekhe wake na kuihuisha Misikiti 
ikawa “Centre of Excellence“ 


a ? 


Sh. Muhammad Kassim Al-Maamiry Sh. Suleiman b. Ali Mazrui 
(1850-1910) (1867-1937) 


Maalim Ghazali Sh. Bereki Maalim Said 

